Nú er prófatíðin á enda á þessari önn . Alls voru 653 prófskráningar á önninni , meira en nokkru sinni hjá okkur . Álagið var óvenjumikið að þessu sinni vegna veðurofsa og ófærðar og tóku því allmargir prófin hér í stað þess að fara yfir heiðina til Reykjavíkur . Nýr starfsmaður Háskólafélagsins , Ingibjörg Ásta Rúnarsdóttir , fékk því eldskírn í sínu starfi en hún heldur m.a. utan um prófahaldið hjá okkur . Starfsmenn félagsins eru nú sex að tölu , í fimm stöðugildum .